Der mangler stadigvæk penge i kassen hos Aalborg Pirates. Tirsdag var der deadline for at tegne en aktie i ishockeyklubben, men der er der ikke nok der har gjort endnu. Derfor er deadlinen blevet rykket frem til landsholdskampen d. 9. april, så man forhåbentligt kan nå at indsamle de sidste kroner. Aalborg Pirates ønsker at reetablere sin egenkapital ved at få tegnet aktier på minimum tre millioner kroner. - Det er som forventet. Vi har ikke kastet håndklædet i ringen, men vi er heller ikke i mål endnu, siger Morten Fals, bestyrelsesformand for Aalborg Pirates. Flere har tegnet aktier i klubben, og i mandags have klubben et møde med sponsorerne, som gik godt. Ishockeyklubben har stadigvæk noget af arbejde med de næste 14 dage, men der er mange kræfter, som arbejder på at få det til at lykkedes.

Referat:
Aalborg Pirates har ikke fået skrabet alle de penge sammen, som de skal bruge for at redde klubben. Nu er deadlinen blevet udskudt, men i klubben har man ikke givet op.